Giacomo Comincini

**Giacomo COMINCINI** (IFA: [ˈdʒaː.ko.mo ko.min.ˈtʃiː.ni]; naskiĝis la  en Pavio) estas intelektulo edukita en la itala kaj esperantisto. Li estas prezidanto de Interlingvistika Centro, vickonsulo pri informado de la Esperanta Civito kaj forumano por Literatura Foiro. 

Diplomiĝinte pri politika scienco, socia scienco kaj aziaj studoj en Pavio, Italio, Comincini profesie estas akademia fakulo, katalunisto kaj japanisto. Li eklernis Esperanton en 2021. Interalie li estas fondinto kaj direktoro de la asocio de japanaj studoj de la Universitato de Pavio, *Tadaima!*, kaj ĝenerala sekretario de la germana premgrupo *Foreign Friends of Catalonia,* aktiva pri la lingvaj kaj politikaj rajtoj de Katalunio. 

## Akademia kariero 
Giacomo Comincini vizitis la italan liceon "Ugo Foscolo" en Pavio, en kiu li studis klasikajn lingvojn, historion kaj filozofion; li gajnis la licean premion ASUF en 2018. Inter 2016 kaj 2017 li estis ĉefredaktoro de la kultura revuo de la liceo, *Il Setaccio,* kaj reprezentanto de la studentaro inter 2017 kaj 2018.

En 2018 li aliĝis al la Universitato de Pavio, kie li studis politikajn sciencojn, kaj al la Universitata Instituto IUSS, kie li studis sociajn sciencojn. En 2021 li bakalaŭriĝis en ambaŭ institucioj, per diplomoj respektive pri eŭropa juro (eŭropa parlamenta imuneco) kaj japana politika teorio (ĉefe pri la kariero de Ozawa Ichirō).  [eta|271x271px|Comincini en [La Chaux-de-Fonds|Ĉaŭdefono, dum evento de Kultura Centro Esperantista.]]Samjare li komencis duagradajn kursojn pri aziaj studoj (en la Universitato) kaj sociaj sciencoj (IUSS). En tiu periodo li loĝis, dum ses monatoj, en Ojto, Japanio. En 2023 li diplomiĝis kun universitata disertacio pri japana historio (maldekstra terorismo); la sekva jaro li kompletigis la IUSS-karieron per tezo pri singapura historio, nome pri la kreado de senco de nacia identenco sub la Popola Ago-Partio. 

Inter 2018 kaj 2023 li estis membro de Collegio Ghislieri. 

En 2023 li fondis la studgrupon *Tadaima!*, kiu organizis diversajn eventojn kadre de la departamento de politikaj sciencoj de la Universitato de Pavio pri japana kulturo kaj historio.  

En 2024 li fariĝis doktoriĝonto ĉe la Universitato de Pavio, esplorante la historion de la Amamioj kadre de la rjukjua kultura kaj politika areo en la dudeka jarcento. Ekde 2025 li ankaŭ estas komisaro de civita historia konkurso "Il Tempo della Storia" kaj akademia fakulo (*cultore della materia*) pri nuntempa historio.

En 2025 nomumis lin akademia esploristo la universitato Meiji Gakuin de Tokio. La sekvan jaron li atingis la saman titolon ĉe la universitato Kagoŝimo.  

## Esperantisteco 
[eta|259x259px|La Kapitulo de la [Esperanta Civito (2025-2029).|maldekstra]]
[eta|255x255px|Giacomo Comincini kaj [Lee Jung-kee, direktoro de SEK, en Seulo (aŭgusto 2025).]]
Giacomo Comincini eklernis Esperanton en 2021, kadre de la lingva kaj kultura kurso de Alessio Giordano en Pavio. Ene de la Esperanto-movado, Comincini estas ano de Itala Esperanto-Federacio kaj de Itala Esperantista Junularo, kaj honora membro de Seula Esperanto-Kulturcentro (SEK) en Koreio.  

En novembro 2024, pro raŭmisma konvinko, li fariĝis civitano de la Esperanta Civito, okaze de simpozio en Ĉaŭdefono, Svislando, organizita de KCE. Lian peton de civitaneco peris Literatura Foiro, kies delegito ĉe la Forumo de la Esperanta Civito li fariĝis decembre. Li estas grafika kunlaboranto de la revuo kaj komencis desegni la kovrilojn de la numeroj ekde januaro 2025.  [eta|314x314px|Membroj de [Interlingvistika Centro kunsidantaj en Belinzono (2025).]]Li estis nomumita vickonsulo pri informado ene de la Kapitulo gvidita de Lorena Bellotti, kun delegoj pri sociaj retoj, eksteraj informkanaloj, parte junularo. La Parlamento de la Esperanta Civito ratifis lin en la vickonsula pozicio fine de marto 2025. Li ankaŭ fariĝis fakestro de la heraldika fako de la Esperanta Civito, kun mandato verki blazonlibron kaj promocii la renovigon de blazonoj de la paktintaj establoj de la Civito. 

La direktiva komitato de Interlingvistika Centro (IC) kooptis lin en la scienca komitato de la tiĉina establo en februaro 2025. Sekve li verkis planon de revivigo de IC kaj organizis ĝian unuan eventon post la pandemio: akademia konferenco en Pavio pri la uzo de Esperanto en Manĉukuo.  

En la asembleo de aprilo li estis elektita vicprezidanto de Interlingvistika Centro.  

Kadre de la konsorcia agado li ankaŭ laboras kiel reprezentanto en internaciaj kuntekstoj, kiel en la kazo de Naturamikoj kaj de Internacia klubo PEN. Li ankaŭ estas parto de la delegacio de KCE ĉe ALTE. 

De tempo al tempo kontribuas por Heroldo Komunikas kaj Heroldo de Esperanto. Kun Alessio Giordano li komentarias kaj elhispanigas *El* *Ideal Andaluz* de Blas Infante al la itala kaj Esperanto. 

## Katalunismo 
[eta|Comincini kun la prezidanto de la [Generalitato de Katalunio|kataluna parlamento, Josep Rull.|219x219px]]
Giacomo Comincini eklernis la katalunan en 2018 kaj fariĝis membro de la katalunisma movado. Partoprenante la iniciatojn de la premgrupo *Foreign Friends of Catalonia* (FF) en 2018 kaj 2019, li kunorganizis la eventon *Catalonia Open Doors* (2020). Li reprezentis la grupon okaze de la inaŭguro de la *Konsilio de la Respubliko* gvidita de Carles Puigdemont, en decembro 2018, en Bruselo.

La membraro elektis lin ĝenerala sekretario de FF en 2022 rete kaj denove en 2024 en Barcelono.

Akademie, Comincini estas membro de la Itala Asocio de Katalunaj Studoj (AISC).
## Persona vivo 
Giacomo Comincini loĝas en Italio kaj parolas, interalie, la italan, la anglan, la katalunan, la hispanan, la japanan kaj Esperanton. Li ankaŭ studis la galegan kaj la francan, dum en la liceo li tradukis el la latina kaj antikva greka. 

Politike li estas progresema kaj respublikana. En 2017 li estis membro de Possibile. 

Li loĝis pro siaj studoj, dum kelkaj monatoj, en Ojto, en Kiuŝuo; poste ankaŭ en Jokohamo kaj Amami-Oŝima. La loĝantaro de la Amamioj, kies historion li esploris kiel doktoriĝonto, donis al li la lokan nomon Ejĵi (japane 榮次, *Eiji*). 

## Referencoj
## Eksteraj ligiloj 
Kategorio:Italaj esperantistoj